**2.12 ΤΡΟΠΟΙ ΕΠΙΚΟΙΝΩΝΙΑΣ ΠΟΥ ΑΠΟΤΕΛΟΥΝ ΦΡΑΓΜΟΥΣ**

**Θέμα 2ο**

**1.** Η λογική εξέταση των θεμάτων είναι αναγκαία καθώς μια ιδέα ή πράξη μη λογική είναι κατά κανόνα σίγουρο ότι θα οδηγήσει σε ανεπιθύμητη εξέλιξη την ιδέα και σε απροσδόκητα και αβέβαια αποτελέσματα την πράξη.

α) Τι μπορεί όμως να συμβεί με την σχολαστική εφαρμογή των λογικών κανόνων;

β) Τι ονομάζεται Υπερλογική Επικοινωνία;

**ΑΠΑΝΤΗΣΗ**

α) Με τη σχολαστική εφαρμογή των λογικών κανόνων, κρίνονται αποτρεπτικά και αποφεύγονται πράξεις και παραλείψεις οι οποίες εκ των υστέρων αποδεικνύονται και λογικές και χρήσιμες. Σε αυτές τις περιπτώσεις αναφέρεται και ο όρος της Υπερλογικής Επικοινωνίας, όταν με την υπερβολική λογική εξέταση των θεμάτων, καταλήγουν οι ενδιαφερόμενοι να αποφεύγουν κάθε δραστηριότητα, να αμφιβάλλουν για κάθε πρωτότυπη ιδέα και επιδίωξή τους.

β) Είναι η Επικοινωνία η οποία επιδιώκει να κρίνει ή να αξιολογήσει διάφορες ιδέες, πράξεις, διαδικασίες, έργα κτλ. εφαρμόζοντας ορισμένα λογικά κριτήρια και κανόνες λογικής και να διαπιστώσει τα λογικά ελαττώματά τους.

**2.** Μία μορφή της Αποτρεπτικής Επικοινωνίας είναι η Αλλοπρόσαλλη Επικοινωνία. Τι ονομάζουμε Αλλοπρόσαλλη Επικοινωνία;

**ΑΠΑΝΤΗΣΗ**

Είναι αυτή της οποίας το περιεχόμενο δεν μπορεί να χαρακτηριστεί με ένα λογικό κριτήριο ή τρόπο και η οποία κινδυνεύει με τα «μηνύματά» της να περιπλέξει τον αποδέκτη της, να τον φέρει σε αμηχανία, να τον οδηγήσει σε διαφορετικές λύσεις για το ίδιο ζήτημα, να του προκαλέσει ποικίλα προβλήματα. Αλλοπρόσαλλη Επικοινωνία μπορεί να είναι και αυτή που επιχειρείται από ανίδεους ανθρώπους σε θέματα εκτός των γνώσεών τους.

**3.** Η ίδια η Επικοινωνία μπορεί να αποτελέσει ένα φραγμό, ένα εμπόδιο, σε μια διαδικασία που πρόκειται να αρχίσει, σε μια προσπάθεια που άρχισε, σε μια προσπάθεια που φτάνει στο τέλος της.

α) Πώς ονομάζεται αυτή η μορφή Επικοινωνίας;

β) Ποιον χαρακτήρα αποκτά και πώς;

γ) Σε ποιες ιδιαίτερες κατηγορίες μπορεί να διακριθεί ανάλογα με τον τρόπο εφαρμογής της;

**ΑΠΑΝΤΗΣΗ**

α) Η Επικοινωνία αυτή μπορεί να ονομαστεί Αποτρεπτική.

β) H Επικοινωνία αυτή μπορεί, με την κατάλληλη σύνθεση του μηνύματος και του περιεχομένου της, να αποκτήσει έναν ιδιαίτερο, απαγορευτικό χαρακτήρα και να αποτελέσει ουσιαστικά έναν τρόπο για την αποτροπή μιας οποιοσδήποτε ενέργειας, της λήψης μιας απόφασης, της διαμόρφωσης μιας σκέψης, μιας ιδέας.

γ) • Επικοινωνία Κριτική-Επικριτική.

• Απολογητική Επικοινωνία.

• Με μηνύματα υπερλογικά, παράλογα, ανήθικα, αλλοπρόσαλλα κτλ. και τότε ονομάζεται ανάλογα